《鉴达观画像赞》
宋代·王庭圭

寂然其容，万法不起。色固无求，不怒不喜。人自即之，其门如市。

忽然探囊，辄起人死。本自无生，死亦何理。公能起之，如月在水。

应物现形，本无作止。我复赞之，亦游戏耳。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。